CELEX: 62016CN0244
Language: hr
Date: 2016-04-27 00:00:00
Title: Predmet C-244/16 P: Žalba koju je 27. travnja 2016. podnio Industrias Químicas del Vallés, S.A. protiv rješenja Općeg suda (treće vijeće) od 16. veljače 2016. u predmetu T-296/15, Industrias Químicas del Vallés protiv Komisije

18.7.2016   
            
            
               HR
            
            
               Službeni list Europske unije
            
            
               C 260/25
            
         Žalba koju je 27. travnja 2016. podnio Industrias Químicas del Vallés, S.A. protiv rješenja Općeg suda (treće vijeće) od 16. veljače 2016. u predmetu T-296/15, Industrias Químicas del Vallés protiv Komisije
   (Predmet C-244/16 P)
   (2016/C 260/32)
   Jezik postupka: španjolski
   
      Stranke
   
   
      Žalitelj: Industrias Químicas del Vallés, S.A. (zastupnici: C. Fernández Vicién, I. Moreno-Tapia Rivas, C. Vila Gisbert, odvjetnici)
   
      Druga stranka u postupku: Europska komisija
   
      Žalbeni zahtjev
   
   Žalitelj od Suda zahtijeva da:
   
               —
            
            
               ukine rješenje Općeg suda Europske unije od 16. veljače 2016. u predmetu T-296/15, Industrias Químicas del Vallés, S.A. (IQV) protiv Europske komisije
            
         
               —
            
            
               da utvrdi da je dopuštena IQV-ova tužba za poništenje Provedbene uredbe Komisije (EU) br. 2015/408 (1)
               
            
         
               —
            
            
               predmet vrati Općem sudu Europske unije na ponovno suđenje radi donošenja meritorne odluke u predmetu T-296/15
            
         
               —
            
            
               naloži Europskoj komisiji snošenje troškova postupka.
            
         
      Žalbeni razlozi i glavni argumenti
   
   
               (i)
            
            
               Opći sud počinio je povredu koja se tiče prava kada je u pobijanom rješenju zaključio da je sporna uredba regulatorni akt koji u odnosu na tužitelja podrazumijeva provedbene mjere u smislu članka 263. stavka 4. Ugovora o funkcioniranju Europske unije.
            
         
               (ii)
            
            
               Opći sud počinio je povredu koja se tiče prava kada je u pobijanom rješenju zaključio da nedopuštenost tužbe protiv sporne uredbe IQV-u ne uskraćuje djelotvornu sudsku zaštitu.
            
         
               (iii)
            
            
               Opći sud počinio je povredu koja se tiče prava kada je u pobijanom rješenju zaključio da se sporna uredba osobno ne odnosi na IQV.
            
         
      (1)  Provedbena uredba Komisije (EU) 2015/408 od 11. ožujka 2015. o provedbi članka 80. stavka 7. Uredbe (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i izradi popisa kandidata za zamjenu (SL L 67, str. 18.).